ભારતની સૌથી મોટી એલ્યુમિનિયમ ઉત્પાદક હિન્દાલ્કોની અમેરિકા સ્થિત કંપની નોવેલિસ ૨.૩થી ૨.૫ અબજ ડોલર (અંદાજે ૧૭,૦૦૦ કરોડ રૂપિયા)માં એલેરિસ કોર્પને ખરીદી લે તેવી શક્યતા છે. છ મહિના સુધી સુષુપ્ત રહ્યા પછી બંને પક્ષ વચ્ચે ફરી વાતચીત શરૂ થઇ હોવાનું સૂત્રોએ જણાવ્યું હતું. આદિત્ય બિરલા જૂથના ચેરમેન કુમાર મંગલમ બિરલા પોતે આ ચર્ચાને આગળ વધારી રહ્યા છે. તેમણે એલેરિસના પ્રાઇવેટ ઇક્વિટી માલિકો સાથે વાતચીતનો દોર આગળ વધાર્યો છે.